
Turniiri „Läänemere maletähed“ korraldamine

 ja turniiri juhendi kinnitamine

1. Asjaolud ja menetluse käik.

Narva Linnavalitsus moodustas 26.01.2011 korraldusega nr 83-k Paul Keresele pühendatud maleturniiri „Läänemere maletähed 2011“ komisjoni. Turniir on muutunud traditsiooniliseks, sel aastal toimub juba 5. korda.
Moodustatud komisjon oma töö käigus määras kindlaks turniiri toimumisaega ja töötas välja turniiri juhendi.
2. Õiguslikud alused.

Vastavalt kohaliku omavalitsuse korralduse seaduse § 30 lõike 1 punktile 3 lahendab ja korraldab linnavalitsus kohaliku elu küsimusi, mis ei kuulu volikogu pädevusse.
3. Otsus.

3.1 Korraldada ajavahemikul 16.-21. oktoober 2011 V rahvusvaheline Paul Keresele pühendatud maleturniir „Läänemere maletähed 2011“.
3.2 Kinnitada maleturniiri „Läänemere maletähed 2011“ juhend (lisatud).

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

